CELEX: 32006R1921
Language: sk
Date: 2006-12-18
Title: Nariadenie Európskeho parlamentu a Rady (ES) č. 1921/2006 z 18. decembra 2006 o predkladaní štatistických údajov o vyloďovaní produktov rybolovu v členských štátoch a o zrušení nariadenia Rady (EHS) č. 1382/91   (Text s významom pre EHP)

30.12.2006   
            
            
               SK
            
            
               Úradný vestník Európskej únie
            
            
               L 403/1
            
         
      NARIADENIE EURÓPSKEHO PARLAMENTU A RADY (ES) č. 1921/2006
   z 18. decembra 2006
   o predkladaní štatistických údajov o vyloďovaní produktov rybolovu v členských štátoch a o zrušení nariadenia Rady (EHS) č. 1382/91
   (Text s významom pre EHP)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 285 ods. 1,
   so zreteľom na návrh Komisie,
   konajúc v súlade s postupom ustanoveným v článku 251 zmluvy (1),
   keďže:
   
               (1)
            
            
               Nariadenie Rady (EHS) č. 1382/91 z 21. mája 1991 o predkladaní údajov o vyloďovaní produktov rybolovu v členských štátoch (2) vyžaduje od členských štátov, aby Komisii predkladali údaje o množstve a priemerných cenách produktov rybolovu vylodených na ich území.
            
         
               (2)
            
            
               Skúsenosti ukázali, že predkladanie ročných údajov namiesto mesačných údajov podľa právnych predpisov Spoločenstva nemá nepriaznivý vplyv na analýzy trhu s produktmi rybolovu a na iné ekonomické analýzy.
            
         
               (3)
            
            
               Keby sa údaje poskytovali v členení podľa vlajky štátu, pod ktorou sa plavia rybárske plavidlá, vypracovanie analýz by sa zjednodušilo.
            
         
               (4)
            
            
               Nariadením (EHS) č. 1382/91 sa ukladá obmedzenie rozsahu v akom sú povolené metódy výberu vzoriek, keď zber a spracovanie údajov nadmerne zaťažujú niektoré vnútroštátne orgány. S cieľom zdokonaliť a zjednodušiť systém predkladania údajov, je vhodné nahradiť uvedené nariadenie novým nástrojom. Nariadenie (EHS) č. 1382/91 by sa malo následne zrušiť.
            
         
               (5)
            
            
               Keďže cieľ tohto nariadenia, a to vytvorenie spoločného právneho rámca pre systematickú tvorbu štatistických údajov Spoločenstva o vyloďovaní produktov rybolovu v členských štátoch, nie je možné uspokojivo dosiahnuť na úrovni jednotlivých členských štátov a možno ho lepšie dosiahnuť na úrovni Spoločenstva, Spoločenstvo môže prijať opatrenia v súlade so zásadou subsidiarity podľa článku 5 zmluvy. V súlade so zásadou proporcionality podľa uvedeného článku toto nariadenie neprekračuje rámec nevyhnutný na dosiahnutie tohto cieľa.
            
         
               (6)
            
            
               Nariadenie Rady (ES) č. 322/97 zo 17. februára 1997 o štatistike Spoločenstva (3) poskytuje referenčný rámec pre štatistiku v oblasti rybolovu. Vyžaduje najmä súlad so zásadami nestrannosti, spoľahlivosti, závažnosti, nákladovej efektívnosti, ochrany dôverných štatistických údajov a transparentnosti.
            
         
               (7)
            
            
               Je dôležité zabezpečiť jednotné uplatňovanie tohto nariadenia a na tento účel je potrebné stanoviť postup Spoločenstva, ktorým sa v primeranej lehote budú môcť určiť vykonávacie opatrenia a vykonať potrebné technické úpravy.
            
         
               (8)
            
            
               Je vhodné prijať opatrenia, potrebné na vykonávanie tohto nariadenia v súlade s rozhodnutím Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu (4).
            
         
               (9)
            
            
               Keďže štatistické údaje o vyloďovaní produktov rybolovu tvoria dôležitý nástroj riadenia spoločnej politiky rybného hospodárstva, je vhodné ustanoviť možnosť využitia riadiaceho postupu upraveného rozhodnutím 1999/468/ES, ktorým by sa členským štátom poskytli prechodné obdobia na vykonávanie tohto nariadenia a výnimky dovoľujúce vylúčiť štatistické údaje za konkrétny sektor rybného hospodárstva z predkladaných vnútroštátnych štatistických údajov.
            
         
               (10)
            
            
               Na druhej strane by Komisia mala byť splnomocnená na stanovenie podmienok, za ktorých by sa technicky upravili prílohy. Keďže tieto opatrenia majú všeobecnú pôsobnosť a ich cieľom je zmeniť doplniť nepodstatné prvky tohto nariadenia, mali by byť prijaté v súlade s regulačným postupom s kontrolou ustanoveným v článku 5a rozhodnutia 1999/468/ES,
            
         PRIJALI TOTO NARIADENIE:
   Článok 1
   Vymedzenie pojmov
   Na účely tohto nariadenia sa uplatňujú tieto definície:
   
               1.
            
            
               „rybárske plavidlá Spoločenstva“ sú rybárske plavidlá, ktoré sa plavia pod vlajkou členského štátu Spoločenstva a sú zaregistrované v Spoločenstve;
            
         
               2.
            
            
               „rybárske plavidlá EZVO“ sú rybárske plavidlá, ktoré sa plavia pod vlajkou štátu EZVO alebo sú zaregistrované v štáte EZVO;
            
         
               3.
            
            
               „jednotková hodnota“ je:
               
                           a)
                        
                        
                           cena vylodeného produktu rybolovu (v národnej mene) pri prvom predaji, ktorá sa delí vylodeným množstvom (v tonách), alebo
                        
                     
                           b)
                        
                        
                           pre produkty rybolovu, ktoré sa nepredajú okamžite, priemerná cena za tonu v národnej mene, odhadnutá pomocou vhodnej metódy.
                        
                     
         Článok 2
   Povinnosti členských štátov
   1.   Členské štáty predkladajú Komisii každý rok štatistické údaje s ohľadom na produkty rybolovu, ktoré na ich území vylodia rybárske plavidlá Spoločenstva alebo EZVO (ďalej len „štatistické údaje“).
   2.   Na účely tohto nariadenia sa za produkty rybolovu vylodené na území vykazujúcich členských štátov považujú:
   
               a)
            
            
               produkty vylodené z rybárskych plavidiel alebo iných častí rybárskych flotíl v prístavoch jednotlivých štátov v rámci Spoločenstva;
            
         
               b)
            
            
               produkty vylodené z rybárskych plavidiel vykazujúcich členských štátov v prístavoch nečlenských štátov Spoločenstva a zahrnuté v dokumente T2M pripojenom v prílohe 43 k nariadeniu Komisie (EHS) č. 2454/93 z 2. júla 1993, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex Spoločenstva (5).
            
         Článok 3
   Zostavovanie štatistických údajov
   1.   Štatistické údaje sa vzťahujú na celkové množstvo produktov vylodených v rámci Spoločenstva.
   2.   Ak by komplexný zber údajov z dôvodu štrukturálnych charakteristík určitého sektora rybolovu členského štátu spôsoboval vnútroštátnym orgánom problémy neúmerné významu sektora, môžu sa použiť metódy výberu vzoriek.
   Článok 4
   Štatistické údaje
   Štatistické údaje zahŕňajú celkové množstvo a jednotkové hodnoty produktov rybolovu vylodených v referenčnom kalendárnom roku.
   Ukazovatele, za ktoré sa predkladajú štatistické údaje, ich definície a príslušné klasifikácie sú uvedené v prílohách II, III a IV.
   Článok 5
   Predkladanie štatistických údajov
   Členské štáty predkladajú Komisii štatistické údaje za rok vo formáte stanovenom v prílohe I a s kódmi uvedenými v prílohách II, III and IV.
   Štatistické údaje sa predkladajú do šiestich mesiacov od skončenia referenčného kalendárneho roka.
   Článok 6
   Metodika
   1.   Každý členský štát predloží Komisii podrobnú metodickú správu o spôsobe zberu údajov a tvorby štatistiky do 19. januára 2008. Táto správa obsahuje podrobnosti o všetkých metódach výberu vzoriek a hodnotenie kvality výsledných odhadov.
   2.   Komisia preskúma správy a svoje závery predloží príslušnej pracovnej skupine Stáleho výboru pre poľnohospodársku štatistiku (ďalej len „výbor“) zriadeného podľa článku 1 rozhodnutia Rady 72/279/EHS (6).
   3.   Členské štáty informujú Komisiu o všetkých zmenách údajov uvedených v odseku 1 do troch mesiacov po tom ako nastali zmeny. Zašlú tiež Komisii podrobnosti o všetkých významných zmenách v použitých metódach zberu.
   Článok 7
   Prechodné obdobia
   Členským štátom sa môžu v súlade s postupom uvedeným v článku 11 ods. 2 poskytnúť prechodné obdobia na vykonávanie tohto nariadenia v trvaní najviac tri roky od nadobudnutia jeho účinnosti.
   Článok 8
   Odchýlky
   1.   Ak by predkladanie štatistických údajov za určitý sektor rybolovu členského štátu spôsobovalo vnútroštátnym orgánom problémy neúmerné významu sektora, môže sa udeliť výnimka v súlade s postupom uvedeným v článku 11 ods. 2, ktorou sa členskému štátu povolí, aby z predkladaných vnútroštátnych štatistických údajov vylúčil štatistické údaje za tento sektor.
   2.   Ak členský štát žiada o odchýlku podľa odseku 1, predloží Komisii na podporu svojej žiadosti správu o problémoch pri uplatňovaní tohto nariadenia týkajúcich sa celkového množstva produktov vylodených na jeho území.
   Článok 9
   Aktualizácia príloh
   Opatrenia týkajúce sa technickej úpravy príloh sa prijmú v súlade s regulačným postupom s kontrolou, ktorý je uvedený v článku 11 ods. 3.
   Článok 10
   Hodnotenie
   Do 19. januára 2010 a potom každé tri roky predloží Komisia Európskemu parlamentu a Rade hodnotiacu správu o štatistických údajoch zostavených na základe tohto nariadenia, a najmä o ich relevantnosti a kvalite. Správa obsahuje aj analýzu nákladov a prínosov systému, ktorý sa použil na zber a spracovanie štatistických údajov a uvedie najlepšie postupy, prostredníctvom ktorých možno znížiť pracovné zaťaženie členských štátov a zvýšiť užitočnosť a kvalitu týchto štatistických údajov.
   Článok 11
   Výbor
   1.   Komisii pomáha výbor.
   2.   Ak sa odkazuje na tento odsek, uplatňujú sa články 4 a 7 rozhodnutia 1999/468/ES so zreteľom na jeho článok 8.
   Lehota ustanovená v článku 4 ods. 3 tohto rozhodnutia je tri mesiace.
   3.   Ak sa odkazuje na tento odsek, uplatňuje sa článok 5a ods. 1 až 4 a článok 7 rozhodnutia 1999/468/ES so zreteľom na jeho článok 8.
   Článok 12
   Zrušenie
   Nariadenie (EHS) č. 1382/91 sa týmto zrušuje.
   Článok 13
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. decembra 2006
      
         
            Za Európsky parlament
         
         
            predseda
         
         J. BORREL FONTELLES
         
      
      
         
            Za Radu
         
         
            predseda
         
         J.-E. ENESTAM
         
      
   
   
      (1)  Stanovisko Európskeho parlamentu z 15. júna 2006 (zatiaľ neuverejnené v úradnom vestníku), spoločná pozícia Rady zo 14. novembra 2006 (zatiaľ neuverejnená v úradnom vestníku) a pozícia Európskeho parlamentu z 12. decembra 2006 (zatiaľ neuverejnené v úradnom vestníku).
   
      (2)  Ú. v. ES L 133, 28.5.1991, s. 1. Nariadenie naposledy zmenené a doplnené nariadením Európskeho parlamentu a Rady (ES) č. 1882/2003 (Ú. v. EÚ L 284, 31.10.2003, s. 1).
   
      (3)  Ú. v. ES L 52, 22.2.1997, s. 1. Nariadenie zmenené a doplnené nariadením (ES) č. 1882/2003.
   
      (4)  Ú. v. ES L 184, 17.7.1999, s. 23. Rozhodnutie zmenené a doplnené rozhodnutím 2006/512/ES (Ú. v. EÚ L 200, 22.7.2006, s. 11).
   
      (5)  Ú. v. ES L 253, 11.10.1993, s. 1. Nariadenie naposledy zmenené a doplnené nariadením (ES) č. 402/2006 (Ú. v. EÚ L 70, 9.3.2006, s. 35).
   
      (6)  Ú. v. ES L 179, 7.8.1972, s. 1.
   
      PRÍLOHA I
      FORMÁT NA PREDKLADANIE ŠTATISTICKÝCH ÚDAJOV
      Formát súboru štatistických údajov
      Štatistické údaje sa predkladajú v súbore, v ktorom každý záznam obsahuje nasledujúce údaje. Tieto údaje sa oddeľujú čiarkou („,“).
      
                  Údaj
               
               
                  Poznámka
               
               
                  Príloha
               
            
                  referenčný rok
               
               
                  štvormiestne číslo (napr. 2003)
               
               
                   
               
            
                  vykazujúci štát
               
               
                  trojmiestny alfabetický kód
               
               
                  príloha II
               
            
                  druh alebo skupina druhov
               
               
                  medzinárodný trojmiestny alfabetický kód (1)
                  
               
               
                  -
               
            
                  vlajka štátu
               
               
                  trojmiestny alfabetický kód
               
               
                  príloha II
               
            
                  obchodná úprava
               
               
                   
               
               
                  príloha III
               
            
                  účel použitia
               
               
                   
               
               
                  príloha IV
               
            
                  množstvo
               
               
                  vylodené tony (zaokrúhlené na jedno desatinné miesto)
               
               
                   
               
            
                  jednotková hodnota
               
               
                  národná mena za tonu
               
               
                   
               
            Množstvá nižšie ako 50 kg vylodenej hmotnosti sa zaznamenávajú ako „0,0“.
      
         (1)  Úplný zoznam medzinárodných trojmiestnych alfabetických kódov možno nájsť v súbore ASFIS FAO (http://www.fao.org/fi/statist/fisoft/asfis/asfis.asp).
   
   
      PRÍLOHA II
      ZOZNAM KÓDOV ŠTÁTOV
      
                  Štát
               
               
                  Kód
               
            
                  Belgicko
               
               
                  BEL
               
            
                  Česká republika
               
               
                  CZE
               
            
                  Dánsko
               
               
                  DNK
               
            
                  Nemecko
               
               
                  DEU
               
            
                  Estónsko
               
               
                  EST
               
            
                  Grécko
               
               
                  GRC
               
            
                  Španielsko
               
               
                  ESP
               
            
                  Francúzsko
               
               
                  FRA
               
            
                  Írsko
               
               
                  IRL
               
            
                  Taliansko
               
               
                  ITA
               
            
                  Cyprus
               
               
                  CYP
               
            
                  Lotyšsko
               
               
                  LVA
               
            
                  Litva
               
               
                  LTU
               
            
                  Luxembursko
               
               
                  LUX
               
            
                  Maďarsko
               
               
                  HUN
               
            
                  Malta
               
               
                  MLT
               
            
                  Holandsko
               
               
                  NLD
               
            
                  Rakúsko
               
               
                  AUT
               
            
                  Poľsko
               
               
                  POL
               
            
                  Portugalsko
               
               
                  PRT
               
            
                  Slovinsko
               
               
                  SVN
               
            
                  Slovensko
               
               
                  SVK
               
            
                  Fínsko
               
               
                  FIN
               
            
                  Švédsko
               
               
                  SWE
               
            
                  Spojené kráľovstvo
               
               
                  GBR
               
            
                  Island
               
               
                  ISL
               
            
                  Nórsko
               
               
                  NOR
               
            
                  Ostatné štáty
               
               
                  OTH
               
            
   
      PRÍLOHA III
      ZOZNAM KÓDOV OBCHODNÝCH ÚPRAV
      Časť A
      Zoznam
      
                  Obchodná úprava
               
               
                  Kód
               
            
                  Čerstvé (nešpecifikované)
               
               
                  10
               
            
                  Čerstvé (celé)
               
               
                  11
               
            
                  Čerstvé (vypitvané)
               
               
                  12
               
            
                  Čerstvé (chvosty)
               
               
                  13
               
            
                  Čerstvé (filety)
               
               
                  14
               
            
                  Čerstvé (vypitvané, bez hláv)
               
               
                  16
               
            
                  Čerstvé (živé)
               
               
                  18
               
            
                  Čerstvé (ostatné)
               
               
                  19
               
            
                  Mrazené (nešpecifikované)
               
               
                  20
               
            
                  Mrazené (celé)
               
               
                  21
               
            
                  Mrazené (vypitvané)
               
               
                  22
               
            
                  Mrazené (chvosty)
               
               
                  23
               
            
                  Mrazené (filety)
               
               
                  24
               
            
                  Mrazené (nefiletované)
               
               
                  25
               
            
                  Mrazené (vypitvané, bez hláv)
               
               
                  26
               
            
                  Mrazené (vyčistené)
               
               
                  27
               
            
                  Mrazené (nevyčistené)
               
               
                  28
               
            
                  Mrazené (ostatné)
               
               
                  29
               
            
                  Solené (nešpecifikované)
               
               
                  30
               
            
                  Solené (celé)
               
               
                  31
               
            
                  Solené (vypitvané)
               
               
                  32
               
            
                  Solené (filety)
               
               
                  34
               
            
                  Solené (vypitvané, bez hláv)
               
               
                  36
               
            
                  Solené (ostatné)
               
               
                  39
               
            
                  Údené
               
               
                  40
               
            
                  Varené
               
               
                  50
               
            
                  Varené (mrazené a balené)
               
               
                  60
               
            
                  Sušené (nešpecifikované)
               
               
                  70
               
            
                  Sušené (celé)
               
               
                  71
               
            
                  Sušené (vypitvané)
               
               
                  72
               
            
                  Sušené (filety)
               
               
                  74
               
            
                  Sušené (vypitvané, bez hláv)
               
               
                  76
               
            
                  Sušené (bez kože)
               
               
                  77
               
            
                  Sušené (ostatné)
               
               
                  79
               
            
                  Celé (nešpecifikované)
               
               
                  91
               
            
                  Klepetá
               
               
                  80
               
            
                  Vajíčka
               
               
                  85
               
            
                  Obchodná úprava nezistená
               
               
                  99
               
            Časť B
      Poznámky
      
                  1.
               
               
                  Filety: pásiky mäsa rezaného paralelne s chrbticou ryby, ktoré sa skladajú z pravej alebo ľavej strany ryby za predpokladu, že hlava, vnútornosti, plutvy (chrbtové, análne, chvostové, brušné, hrudné) a kosti (stavcové alebo veľké chrbtové kosti, brušné alebo rebrové, žiabrové alebo strmienkové atď.) sa odstránili a dve strany nie sú spojené, napríklad chrbtom alebo bruchom.
               
            
                  2.
               
               
                  Celé ryby: nevypitvané ryby.
               
            
                  3.
               
               
                  Vyčistené: kalmáre, ktorým sa z tela odstránili nožičky, hlava a vnútorné orgány.
               
            
                  4.
               
               
                  Mrazené ryby: sú ryby, ktoré boli zmrazené takým spôsobom, aby sa zachovala prirodzená kvalita ryby znížením normálnej teploty na -18 oC alebo nižšej, a ktoré sa potom udržiavajú pri teplote -18 oC alebo nižšej.
               
            
                  5.
               
               
                  Čerstvé ryby: sú ryby, ktoré sa nekonzervovali, nesolili, nemrazili alebo nespracúvali iným spôsobom ako chladením. Všeobecne sa dodávajú celé alebo vypitvané.
               
            
                  6.
               
               
                  Solené ryby: sú ryby, často vypitvané a bez hláv, konzervované v soli alebo v slanom náleve.
               
            
   
      PRÍLOHA IV
      ZOZNAM KÓDOV NA URČENÉ POUŽITIE PRODUKTOV RYBOLOVU
      Časť A
      Zoznam
      
                  Určenie
               
               
                  Kód
               
               
                  Charakter predkladaných údajov
               
            
                  Na ľudskú spotrebu
               
               
                  1
               
               
                  Povinné
               
            
                  Priemyselné využitie
               
               
                  2
               
               
                  Povinné
               
            
                  Stiahnuté z trhu
               
               
                  3
               
               
                  Dobrovoľné
               
            
                  Návnada
               
               
                  4
               
               
                  Dobrovoľné
               
            
                  Živočíšne krmivo
               
               
                  5
               
               
                  Dobrovoľné
               
            
                  Odpad
               
               
                  6
               
               
                  Dobrovoľné
               
            
                  Účel použitia nezistený
               
               
                  9
               
               
                  Dobrovoľné
               
            Časť B
      Poznámky
      
                  1.
               
               
                  Na ľudskú spotrebu: všetky produkty rybolovu, ktoré sú pri prvom predaji určené na ľudskú spotrebu, alebo ktoré sa vyloďujú na ľudskú spotrebu na základe zmluvy alebo inej dohody. Vylúčené sú úlovky pôvodne určené na ľudskú spotrebu, ktoré sa ale v čase prvého predaja na ľudskú spotrebu stiahnu z trhu kvôli trhovým podmienkam, hygienickým predpisom alebo z podobných dôvodov.
               
            
                  2.
               
               
                  Priemyselné využitie: všetky produkty rybolovu špeciálne vylodené ako prídavok k pokrmom alebo olejom na kŕmenie zvierat a úlovky, ktoré boli pôvodne určené na ľudskú spotrebu, ale pri prvom predaji sa nepredali na tento účel.
               
            
                  3.
               
               
                  Stiahnuté z trhu: ryby pôvodne určené na ľudskú spotrebu, ktoré sa ale v čase prvého predaja stiahnu z trhu kvôli trhovým podmienkam, hygienickým predpisom alebo z podobných dôvodov.
               
            
                  4.
               
               
                  Návnada: čerstvé ryby, ktoré sú určené ako návnada pri iných rybárskych činnostiach. Príkladom je návnada použitá pri love tuniakov udicami.
               
            
                  5.
               
               
                  Živočíšne krmivo: čerstvé ryby určené na priame kŕmenie zvierat. Vylúčené sú ryby určené na spracovanie na rybiu múčku a rybí olej.
               
            
                  6.
               
               
                  Odpad: patria sem ryby alebo časti rýb, ktoré sa vzhľadom na svoj stav majú zničiť ešte pred vylodením.
               
            
                  7.
               
               
                  Účel použitia nezistený: patria sem ryby, ktoré nemožno zaradiť ani do jednej z vyššie uvedených kategórií.